ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670002819

ขอเสนอความคิดเห็นเกี่ยวกับการแก้ไขปัญหาฝุ่นละอองจากการก่อสร้างรถไฟฟ้าสายสีม่วง บริเวณ ถนนพิษณุโลก ถนนสามเสน แขวงวชิรพยาบาล เขตดุสิต กรุงเทพมหานคร เนื่องจากในพื้นที่ดังกล่าวกำลังดำเนินการก่อสร้างรถไฟฟ้าสายสีม่วง เกิดปัญหาฝุ่นละอองฟุ้งกระจายไปทั่วบริเวณ โดยทางผู้รับเหมาดำเนินการนำน้ำมาลดพื้นถนนเพียงวันละ 1 ครั้งเท่านั้น ซึ่งก็ยังคงประสบปัญหาฝุ่นละอองฟุ้งกระจายเต็มพื้นถนน รวมถึงฝุ่นได้ฟุ้งกระจายเข้าสู่บ้านของประชาชนด้วย ทำให้ประชาชนได้รับความเดือดร้อนเป็นอย่างมาก เพราะในพื้นที่เป็นทั้งแหล่งชุมชน และถนนเส้นทางหลักในการสัญจรของรถจำนวนมาก จึงเห็นว่าหน่วยงานที่เกี่ยวข้องควรดำเนินการแก้ไขปัญหาดังกล่าว โดยการจัดสรรรถน้ำ นำน้ำมาลดพื้นถนนชั่วโมงละ 1 ครั้ง เพื่อเป็นการลดฝุ่นละอองและบรรเทาความเดือดร้อนให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata